Burjassot entrega els Premis a l’Ús del Valencià en el Comerç i les Xarxes Socials 2024
2025-07-24

L’Ajuntament de Burjassot, a través de la regidoria de Promoció del Valencià que dirigeix Estefanía Ballesteros i de la gestió d’AVIVA, celebrarà dimecres que ve 18 de desembre l’acte de lliurament dels Premis a l’Ús del Valencià en el Comerç i les Xarxes Socials, uns guardons que en el cas del comerç aconsegueixen la cinquena edició i que s’estrenen en l’àmbit de les xarxes socials. La gala tindrà lloc, a les 20.00 h, en la Sala d’actes de la Casa de Cultura. A més, l’acte comptarà amb la dinamització de la monologuista Carol Tomás. L’entrada és lliure i gratuïta.

Es tracta d’uns premis que compten progressivament amb més participació i que reconeixen la labor de promoció de la llengua valenciana en l’àmbit del comerç local i també a través de les xarxes socials de les entitats socials, esportives o culturals de Burjassot. En 2024, la V edició dels Premis a l’Ús del Valencià en el Comerç compta amb cinc guanyadors. El primer premi ha sigut per a Banys i Cuines Calandín, amb un import de 1.194 €,16 €; el segon premi, per a Grup A Riure (922,08 €); el tercer premi, per a Romanssera Tapasseria (781,39 €), el quart premi, per a Sabateries Juan Ramón (623,54 €) i el cinqué premi, per a Ferreteria El Mercat (478,33 €).

Els Premis a l’Ús del Valencià en la Xarxes Socials, en la seua primera edició, han estat molt repartits amb un total de huit entitats guanyadores. El primer premi ha sigut per a la Associació Cultural Bassot, amb un import de 800 €; el segon premi, per a la Falla Fermín Galán- Primavera (725 €); el tercer premi, per a la Falla Pi i Margall- Arturo Cervellera (650 €); el quart premi per a la Falla Espartero-Mestre Plasència (525 €); el cinqué premi, per a l’AFA de l’IES Vicent Andrés Estellés (400 €); el sisé premi per a la Falla Mariano Benlliure-Séquia de Tormos (350 €); el seté premi per a la Falla Domingo Orozco-Bailén (300 €) i el huité premi per al Club de Gimnàstica Rítmica L’Almara (250 €).

La Falla El Pouet, el Grup de Recreació Esportiva Burjapower, la Falla Cristóbal Sorní, el Club de Patinatge Artístic Rodaments i el Patronat Joan XXIII també rebran una menció especial i un diploma per la seua participació i per contribuir a la normalització del valencià a través de les xarxes socials que gestionen.